Teemu Pukki on viettänyt Pukki-partyja koko vuoden ja jatkaa niitä nyt Vuoden urheilijana.

Suomen jalkapallomaajoukkueen ja Valioliiga-seura Norwichin tähtihyökkääjä Teemu Pukki on valittu ylivoimaisesti Vuoden urheilijaksi 2019. Pukki sai urheilutoimittajien äänestyksessä suoranaisen äänivyöryn, sillä hän keräsi 5089 ääntä ja 412 ykkössijaa.

Pukki oli Vuoden urheilija -äänestyksen ennakkosuosikki. Hän oli suuressa roolissa, kun Huuhkajat saavutti historiallisen EM-kisapaikan ensi kesän kisoihin. Norwichissa Pukki taasen oli ratkaisevassa roolissa, kun joukkue nousi Mestaruussarjasta Valioliigaan. Tällä kaudella hän on tehnyt yhdeksän maalia Norwichille.

Toiseksi äänestyksessä tullut Suomen jalkapallomaajoukkueen ja Bayer Leverkusenin ykkösmaalivahti Lukas Hradecky, joka sai äänestyksessä 2302 ääntä ja 12 ykkössijaa.

Kolmanneksi äänestyksessä tuli kahtena edellisvuotena Vuoden urheilijaksi äänestetty hiihtäjä Iivo Niskanen. Seefeldin MM-kisoissa pronssia voittanut Niskanen sai 2296 ääntä ja 26 ykkössijaa.

Edellisen kerran joukkueurheilija tai jalkapalloilija on valittu Vuoden urheilijaksi vuonna 2001, jolloin palkinnon sai Sami Hyypiä. Jari Litmanen sai samaisen tittelin vuonna 1995. Koskaan aiemmin ei joukkueurheilijat tai jalkapalloilijat ole saaneet kahta ensimmäistä sijaa Vuoden urheilija -äänestyksessä.

Joukkueurheilijat olivat tänä vuonna hyvin edustettuna kymmenen parhaan joukossa, sillä koripalloilija Lauri Markkanen oli äänestyksessä neljäs, jääkiekkoilija Marko Anttila oli viides, jääkiekkoilija Aleksander Barkov seitsemäs ja jääkiekkoilija Mikko Rantanen kymmenes.

Naisurheilijoista kymmenen parhaan joukkoon pääsi ainoastaan nyrkkeilijä Mira Potkonen, joka oli äänestyksen yhdeksäs.

Vuoden urheilija

1. Teemu Pukki, jalkapallo, 5089 (412 ykkössijaa)

2. Lukas Hradecky, jalkapallo, 2302 (12 ykkössijaa)

3. Iivo Niskanen, maastohiihto, 2296 (26 ykkössijaa)

4. Lauri Markkanen, koripallo, 2223 (14 ykkössijaa)

5. Marko Anttila, jääkiekko, 2074 (33 ykkössijaa)

6. Valtteri Bottas, autourheilu, 2055 (15 ykkössijaa)

7. Aleksander Barkov, jääkiekko, 1920 (9 ykkössijaa)

8. Leo-Pekka Tähti, yleisurheilu, 1622 (13 ykkössijaa)

9. Mira Potkonen, nyrkkeily, 1616 (12 ykkössijaa)

10. Mikko Rantanen, jääkiekko, 1202 (1 ykkössija)

Lue myös:

Vuoden urheilijaksi valittu Teemu Pukki pelaa mieluummin kuin puhuu yleisön edessä – muisti herkistyneenä vaimoaan: “Kiitos, että jaksat joka päivä antaa minulle mahdollisuuden tehdä parhaani futiskentällä“

Huuhkajat sykähdytti Suomea eniten – keräsi liki kolmasosan äänistä

Markku Kanerva jo toista kertaa peräkkäin Vuoden valmentajaksi

Huuhkajien historiallinen saavutus nousi kultaleijonien edelle – vuoden joukkue 300 äänen erolla miesten jalkapallomaajoukkueelle

Katso tallenne: Huuhkajat putsasi palkintopöydän, Teemu Pukki on vuoden Urheilija – Yle seurasi hetki hetkeltä Urheilugaalan huippuhetkiä

Kommentti: Unohtakaa väsynyt vastakkainasettelu! Urheiluvuosi 2019 tarjosi jotain muuta paljon hienompaa ja sitä kannattaa muistella tänään

Näin jännität kotikatsomossa, ketkä voittavat halutuimmat Uno-pystit Urheilugaalassa

Teemu Pukki sai jo kunnianosoituksen – tässä ovat lajien parhaat urheilijat